ବେନ୍ତାଳ ପଞ୍ଚାୟତରେ ଉନ୍ନୟନ କାର୍ଯ୍ୟ ଠପ୍, ପ୍ରତିକାର ଦାବିରେ ବିଡିଓଙ୍କୁ ଦାବିପତ୍ର\nଭଦ୍ରକ ଅଫିସ,୨୭।୧୨- ଭଦ୍ରକ ବ୍ଲକ ବେନ୍ତାଳ ପଞ୍ଚାୟତରେ ସରକାରୀ ଯୋଜନା ଠିକ୍ ଭାବେ କାର୍ଯ୍ୟ କରୁନାହିଁ । ସ୍ଥାନୀୟ ନେତୃମଣ୍ଡଳୀ ପଞ୍ଚାୟତ ସ୍ତରରେ ହେବାକୁ ଥିବା ଉନ୍ନୟନ ମୂଳକ କାର୍ଯ୍ୟକୁ ଆଖି ବୁଜି ଦେଇଛନ୍ତି । ବ୍ଳକ ପ୍ରଶାସନ ଶାସକ ଦଳର ନେତାଙ୍କ କଥାରେ ପରିଚାଳିତ ହୋଇ ଜନସାଧାରଣଙ୍କ ସ୍ବାର୍ଥକୁ ଅଣଦେଖା କରୁଛନ୍ତି ।\nବେନ୍ତାଳ ପଞ୍ଚାୟତରେ ଉନ୍ନୟନ କାର୍ଯ୍ୟ ଠପ୍, ପ୍ରତିକାର ଦାବିରେ ବିଡିଓଙ୍କୁ ଦାବିପତ୍ର\t December 27th, 11:54 AM December 27th, 11:54 AM\nଭଦ୍ରକ ଅଫିସ,୨୭।୧୨- ଭଦ୍ରକ ବ୍ଲକ ବେନ୍ତାଳ ପଞ୍ଚାୟତରେ ସରକାରୀ ଯୋଜନା ଠିକ୍ ଭାବେ କାର୍ଯ୍ୟ କରୁନାହିଁ । ସ୍ଥାନୀୟ ନେତୃମଣ୍ଡଳୀ ପଞ୍ଚାୟତ ସ୍ତରରେ ହେବାକୁ ଥିବା ଉନ୍ନୟନ ମୂଳକ କାର୍ଯ୍ୟକୁ ଆଖି ବୁଜି ଦେଇଛନ୍ତି । ବ୍ଳକ ପ୍ରଶାସନ ଶାସକ ଦଳର ନେତାଙ୍କ କଥାରେ ପରିଚାଳିତ ହୋଇ ଜନସାଧାରଣଙ୍କ ସ୍ବାର୍ଥକୁ ଅଣଦେଖା କରୁଛନ୍ତି । ଯେଉଁ କାରଣରୁ ବେନ୍ତାଳ ପଞ୍ଚାୟତରେ ବହୁ ଉନ୍ନୟନ ମୂଳକ କାର୍ଯ୍ୟ ଠପ୍ ହୋଇଯାଇଛି। ପଞ୍ଚାୟତର ରାସ୍ତାଘାଟ, ସ୍ବଚ୍ଛ ଭାରତ ଅଧିନରେ ପାଇଖାନା, ରାସ୍ତାର ଆଲୋକୀକରଣ ଆଦି ଯୋଜନା କାର୍ଯ୍ୟକାରୀ ହୋଇ ପାରୁନାହିଁ । ଏଭଳି ଅଭିଯୋଗ ଆଣି ଏହାର ପ୍ରତିକାର ସକାଲେ ବୁଧବାର ବେନ୍ତାଳ ପଞ୍ଚାୟତ ଭାଜପା ପକ୍ଷରୁ ପଞ୍ଚାୟତ ସଭାପତି ସୁରେନ୍ଦ୍ର ନାଥ ଦାସ ଏବଂ ଜିଲା ଯୁବମୋର୍ଚ୍ଚା ସମ୍ପାଦକ ଶାନ୍ତନୁ କୁମାର ପଣ୍ଡାଙ୍କ ନେତୃତ୍ୱରେ ସପନ ଦାସ, ୨ନଂ ୱାର୍ଡସଭ୍ୟ ଭାଗିରଥି ଜେନା, ୬ନଂ ୱାର୍ଡସଭ୍ୟ ସୁନାକର ଗାହାଣ, ବିଭୁତି ଭୂଷଣ ପାଣିଗ୍ରାହୀ, ଲକ୍ଷ୍ମୀଧର ଥଟେଇ, ଅଭୟ ଜେନା, ହେମନ୍ତ ପ୍ରଧାନ, ମଧୁସୂଦନ ଜେନା, ମାୟାଧର ଜେନା ପ୍ରମୁଖ ଭଦ୍ରକ ବିଡିଓଙ୍କୁ ଦାବିପତ୍ର ପ୍ରଦାନ କରିଛନ୍ତି । ଆଗାମୀ ୧୫ ଦିନ ମଧ୍ୟରେ ଦାବିପ୍ରତି ପଦକ୍ଷେପ ନିଆ ନ ଗଲେ ଦଳ ପକ୍ଷରୁ ଗଣତାନ୍ତ୍ରିକ ପଦ୍ଧତିରେ ଆନ୍ଦୋଳନାତ୍ମକ ପନ୍ଥା ଗ୍ରହଣ କରାଯିବ ବୋଲି ଚେତାବନୀ ଦିଆଯାଇଛି।\nଘର ଭାଙ୍ଗି ଜିନିଷ ବୋହି ନେଲେଃଆକ୍ରମଣ ସହ ଘର ପୋଡ଼ି ଉଦ୍ୟମ, ୩ ଗିରଫ\nପଦ୍ମପୁର, ୧୯।୧ (ଡି.ଏନ.ଏ.) - ଭଦ୍ରକ ଜିଲା ବାସୁଦେବପୁର ବ୍ଲକ ଅଧୀନ ଜଗନ୍ନାଥପ୍ରସାଦ ପଞ୍ଚାୟତ ଦାସଡିହ ଗ୍ରାମର କେତେଜଣ ବ୍ୟକ୍ତି ଉକ୍ତ ଗ୍ରାମର ପ୍ରହ୍ଲାଦ ମଳିକଙ୍କ ଘରକୁ ଭାଙ୍ଗି ଜିନିଷପତ୍ର ବୋହି ନେଇଯାଇଛନ୍ତି। ଏଥିସହ ତାଙ୍କ ଘରକୁ ପୋଡ଼ି ଦେବାକୁ ଉଦ୍ୟମ କରାଯାଇଥିବା ପ୍ରହ୍ଲାଦ ନାୟକାଣିଡିହୀ ଥାନାରେ ଅଭିଯୋଗ କରିଛନ୍ତି। ଅଭିଯୋଗ ଆଧାରରେ ପୋଲିସ ୧୫ ଜଣଙ୍କ ନଁାରେ ଏକ ମାମଲା(ନଂ.୩/୧୯) ରୁଜୁ କରିଛି। ସେମାନଙ୍କ ମଧ୍ୟରୁ ୩ ଜଣଙ୍କୁ ପୋଲିସ ଗିରଫ କରିଛି।\nଟ୍ରେନ୍ରେ କଟିଗଲେ ବାପ ପୁଅ\nରୂପ୍ସା,୧୯।୧(ଡି.ଏନ.ଏ.)-ରେଳଧାରଣା ଅତିକ୍ରମ ସମୟରେ ସତର୍କତା ଅବଲମ୍ବନ କରିବାକୁ ବାରମ୍ବାର ସଚେତନତା କରାଯାଉଛି। ହେଲେ ଲୋକେ ଏହାକୁ ଗୁରୁତ୍ୱ ଦେଉ ନ ଥିବାରୁ ଅନେକ ସମୟରେ ଅକାରଣେ ଜୀବନଦୀପ ଲିଭିଯାଉଛି। ଏଭଳି ଏକ ହୃଦୟ ବିଦାରକ ଘଟଣା ଘଟିଛି ଦକ୍ଷିଣ-ପୂର୍ବ ରେଳପଥର ଖଡ଼ଗପୁର ଡିଭିଜନ ଅନ୍ତର୍ଗତ ବାଲେଶ୍ୱର ଜିଲା ରୂପ୍ସା ରେଳ ଜଙ୍କଶନର ଉତ୍ତରକେବିନ୍ଠାରେ। ଶନିବାର ଏକ ଦ୍ରୁତଗାମୀ ଟ୍ରେନ୍ ଧକ୍କାରେ ବାପ, ପୁଅଙ୍କ ମୃତ୍ୟୁ ଘଟିଛି। ମୃତକ ହେଲେ ଯାଜପୁରର ଜଖପୁରା ଗ୍ରାମର ପାତରାଜୁ ପ୍ରଧାନ (୩୫) ଓ ତାଙ୍କର ୪ ବର୍ଷର ପୁଅ ପୂର୍ବ।\n୩ ଚୋରଙ୍କୁ ପୋଲିସ ଜିମା\nନୀଳଗିରି, ୧୯।୧(ଡି.ଏନ.ଏ.)-ନୀଳଗିରି ସହର ଉପକଣ୍ଠ ପୂର୍ତ୍ତବିଭାଗ ଅଫିସ ସମ୍ମୁଖ ତେଜରାତି ଦୋକାନରୁ ୩ଜଣ ଯୁବକ ଚୋରି କରୁଥିବା ବେଳେ ଲୋକଙ୍କ ହାତରେ ଧରାପଡିଛନ୍ତି। ଲୋକେ ସେମାନଙ୍କୁ ପୋଲିସ ଜିମା ଦେବା ପରେ ଗିରଫ କରାଯାଇଛି। ପୋଲିସ ଅଭିଯୁକ୍ତମାନଙ୍କୁ ଶନିବାର କୋର୍ଟରେ ହାଜର କରିଛି। ଅଭିଯୁକ୍ତମାନେ ହେଲେ ଖନ୍ତାପଡା ଥାନା ଓଥୁଳି ଗାଁର ରମାକାନ୍ତ ପଣ୍ଡା, ବାହାଳ ଗାଁର ମନୋରଞ୍ଜନ ମଳିକ ଓ ରୂପସା ଥାନା ନୂଆଗାଁର ଦିପ୍ତିରଞ୍ଜନ ସାହୁ ।
